7. juni 2022 Nr. 932

**Kalaallit Nunaanni inunnik pinerluttunik isumaginnittuniit tigummigallagassanngorlugit immikkoortortaqarfimmut imaluunniit immikkoortortaqarfimmut ammasumut nuussineq, pinerluttulerinermi inatsit malillugu pineqaatissinneqarsimasunut imaluunniit Danmarkimi il. il. tigummigallagassanngorlugit nuunneqartarnerat pillugu nalunaarut.**

Inatsit naapertorlugu § 4, imm. 4, inatsit nr. 1718 27. december 2018 Kalaallit Nunaanni eqqartuus- sisarnermik inatsisip allanngortinnissaa aamma Kalaallit Nunaanni pinerluttulerinermi inatsit (Tigummigallassanngorlugit pineqqaatissinneqarsimasut il.il.) aamma § 241 a, imm. 2, Kalaallit Nunaanni Pinerluttulerinermik inatsimmi, tak. inatsisissatut nalunaarut nr. 1045, 7. september 2017- imeersoq, allanngortinneqartoq inatsisikkut nr. 572, 10. maj 2022-meersukkut aalajangersarneqarpoq:

**Kapitali 1**

*Atuuffissaa*

**§ 1.** Nalunaarut una inunnut ukununnga atuuppoq, siusinnerusukkut malittarisassani § 148, imm. 3, imaluunniit § 161, imm. 2-4-imi atuuttuusimasuni, pinerluttulerinermi inatsimmi pineqaatinneqarsi- masunut imaluunnit Danmark-imi pinerluttunik isumaginnittuniit inissiisarfimmi tarnit pissussaan- nik ilisimasalimmik siulersorneqartumik.

**Kapitali 2**

*Kalaallit Nunaanni Pinerluttunik Isumaginnittut ataani tigummigallagassanngorlugit immikkoortortaqarfimmut nuussineq*

**§ 2.** Kalaallit Nunaanni Pinerluttunik Isumaginnittut ataani tigummigallagassanngorlugu pineqaatis- sinneqarsimasoq § 1 malillugu pisinnaatitaavoq tigummigallagassanngorlugu immikkoortortaqar- fimmut nuunneqarnissaminut.

I*mm. 2.* Tigummigallagassanngorlugu pineqaatissinneqarsimasoq, nuunneqarallarnissaminik imm. 1 malillugu kissaateqarsimasoq, allakkatigut akuersissaaq. Akuersissut Kalaallit Nunaanni pinerlut- tunik isumaginnittut allakkiorfissatut sanaavat tunngavigalugit pissaaq. Tigummigallagassanngor- lugu pineqaatinneqarsimasoq ilutigalugu inatsisitigut atsiorsimanerup sunniutissaanik siunnersorne- qarsimanini nalunaarutigissavaa, takuuk imm. 3.

*Imm. 3.* Akuersissut pitinnagu, Sjælland-imi pinerluttunik isumaginnittut tigummigallagassanngor- lugu pineqaatinneqarsimasoq aamma illersuisua immikkortillgit siunnersorneqassapput. Siunnersor- neqarnerup ilagissavaa inatsisit tunngavigalugit akuersineq qanoq isumaqarnersoq aamma § 5-imi periarfissatut taaneqartoq akuersissutip atorunnaarsinnissaanut.

**§ 3.** Kalaallit Nunaanni Pinerluttunik Isumaginnittut pisortaata nuunneqarnissamik § 2 malillugu aalajangerneqartoq Sjælland-imi Pinerluttunik Isumaginnittut innersuussutaat malillugu.

*Imm. 2.* Kalaallit Nunaanni Pinerluttunik Isumaginnittut Rigsadvokat-i aamma Pinerluttunik Isumaginnittut Pisortaqarfia § 2 malillugu nuussinermi aalajangikkanik ilisimatissavai.

**§ 4.** § 2 malillugu nuussineq pissaaq ajornanngippat qaammatit marluk qaangiutsinnagit akuersissu- tigineqartup atsiorneraniit.

*Imm. 2.* Nuussinerup naammassereerneratigut, tigummigallagassanngorlugu pineqaatissinneqarsi- masoq nuunneqarnissamut allakkatigut akuersissutigisimasani atorunnaarsissinnaavaaa imatut kingunilimmik, suli pineqartoq Herstedvester-ip Parnaarussiviani inissisimatinneqartussanngorluni.

*Nuunneqareernerup kingorna akuersissutigineqartup utertinneqarsinnaanera*

**§ 5.** Tigumigallagassanngorlugu pineqaatinneqarsimasoq, § 2 malillugu pinerluttunik isumagin- nittut ataani tigummigallagassanngorlugu immikkoortortaqarfimmut nuunneqarsimasoq, nuunneqar- nerminiit qaammatit 6-it tikkillugit nuunneqarnissamut akuersissutini atorunnaarsissinnaavaa.

*Imm. 2.* Tigummigallagassanngorlugu pineqaatinneqarsimasoq, imm.1 malillugu nuunneqarnis- saminut akuersissutiminik atorunnaarsitsisimasoq, Herstedvester-ip Parnaarussivianut utertinneqas- saaq.

*Imm. 3.* Imm. 1 malillugu akuersissummik atorunnaarsitsisimasoq taamaallaat ataasiaannarluni ator- neqarsinnaavoq.

*Imm. 4.* Kalaallit Nunaanni Pinerluttunik Isumaginnittut allakkatigut immersugassiaa atorlugu akuersissut atorunnaarsinneqassaaq. Tigummigallagassanngorlugu pineqaatinneqarsimasoq ilutiga- lugu nalunaassaaq, atorunnaarsitsinini pillugu inatsisitigut sunniutissaanik pissusissamisoortumik siunnersorneqarsimanerminik, tak. imm. 5.

*Imm. 5.* Akuersissutigineqarsimasoq utertitsinnagu, Kalaallit Nunaanni pinerluttunik isumagin- nittut tigummigallagassanngorlugu pineqaatinneqarsimasoq taassumalu illersuisuia immikkut ataa- siakkaarlugit siunnersussavaat. Siunnersuineq utertitsisimanermi inatsisitigut sunniutissai pillugit imaqassaaq.

**§ 6.** Utertitsinermik aalajangernerup malitsigisaanik, tigummigallagassanngorlugu pineqaatissin- neqarsimasut akuersissumminik utertitsisimanera, takuuk § 5, Kalaallit Nunaanni Pinerluttunik Isumaginnittut pisortaanik atorfeqarfiup tigummigallagassanngorlugu pineqaatissinneqarsimasup inissimavigisaata innersuussutaa malillugu aalajangiissaaq.

*Imm. 2.* Utertitsinissamik aalajangertoqartinnagu, taava Sjælland-imi Pinerluttunik Isumaginnittut oqaaseqaateqartinneqassapput utertitsinissamik piareersarnermut atorneqartussamik.

*Imm. 3.* Kalaallit Nunaanni Pinerluttunik Isumaginnittut pisortaata Rigsadvokat-i aamma Piner- luttunik Isumaginnittut Pisortaqarfia § 6 malillugu nuussinermi aalajangikkanik ilisimatissavai.

**§ 7.** § 6 malillugu utertitsinissaq sapinngisamik qaammatit marluk pitinnagit pissaaq, akuersissut utertitsinneqarsimasoq.

*Imm. 2.* Utertsitsinissaq piviusunngortinneqareerpat, tigummigallagassanngorlugu pineqaatissin- neqarsimasup akuersissutaasimasup utertinnissaa tunuartissinnaavaa imatut sunniuteqartillugu, Kalaallit Nunaanni Pinerluttunik Isumaginnittut ataani tigummigallagassanngorlugit immikkoor- tortaqarfianut inissinneqarsinnaanngorluni.

**Kapitali 3**

*Kalaallit Nunaanni Pinerluttunik Isumaginnittut ataani immikkortortamut ammasumut nuunneqarneq*

**§ 8.** Kalaallit Nunaanni Pinerluttunik Isumaginnittut ataani tigummigallagassaganngorlugu pineqaa- tissinneqarsimasoq § 1-imi ilaatinneqartoq immikkoortortamut ammasumut nuunneqassaaq, siuner- tamut naleqquppat aamma sillimaniarneq pillugu iluaqutissartai eqqarsaatigalugit.

**§ 9.** Sjælland-imi Pinerluttunik Isumaginnittut immikkoortortamut ammasumut nuussinissamik apeqqut nalilersussavaat imaappat

1. tigummigallagassanngorlugu pineqaatinneqarsimasoq qinnutteqarpat, imaluunniit
2. paasissutissat taassunga tunngasut tunngavigalugit imatut isikkoqarpat, piumasarineqartut naammassineqarsimappata

**§ 10.** Immikkoortortamut ammasumut nuussinissaq eqqarsaatigineqarpat taava tigummigallagas- sanngorlugu pineqaatissineqarsimasoq oqaaseqarnissaminut periarfissinneqassaaq.

**§ 11.** Sjælland-imi Pinerluttunik Isumaginnittut nuussinissaq pillugu apeqqummut innersuussutaat oqaaseqaasiorneqassaaq. Sjælland-imi Pinerluttunik Isumaginnittut isumaqarpata, nuussinissaq taamaatinneqartoq, taava oqaaseqaat tunngavilersuutinik paasissutissanillu imaqassaaq, tigummigal- lagassanngorlugu pineqaatinneqarsimasoq ilisimatinneqarsimasoq, Sjælland-imi Pinerluttunik Isumaginnittut nuussinissaq taamaatinneqartoq nalililerpassuk.

**§ 12.** Kalaallit Nunaanni Pinerluttunik Isumaginnittut pisortaata § 8 tunngavigalugu nuussinissamik aalajangerneq Sjælland-imi Pinerluttunik Isumaginnittut innersuussutaat malillugu, taamaattoq takuuk imm. 3.

*Imm. 2.* § 8 tunngavigalugu nuussinissamik aalajangertoqartinnagu, taava oqaaseqaammut apeq- qummik immikkoortortamut ammasumut nuussinissamut Rigsadvokat-i oqaaseqartinneqassaaq. Oqaaseqaatigineqartoq immikkoortortamut ammasumut nuussinissamut Rigsadvokat-ip, Kalaallit Nunaanni Pinerluttunik Isumaginnittut aamma Sjælland-imi Pinerluttunik Isumaginnittut pisortaasut naapinnerannut tunngaviussaaq, taamaattoq aallaganngorlugu pisinnaavoq, immikkut ittumik piso- qartillugu.

*Imm. 3.* Kalaallit Nunaanni Pinerluttunik Isumaginnittut pisortaata § 8 malillugu nuussisoqarnissaa pissasoq, Rigsadvokat-imilluunniit taamaaliortoqannginnissaanik innersuussisoqaraluartoq, taava Kalaallit Nunaanni Pinerluttunik Isumaginnittut pisortaata Kalaallit Nunaanni Pinerluttunik Isuma- ginnittut Pisortaqarfianut ilisimatitsissutigissavaa, aalajangiisoqartinnagu. Kalaallit Nunaanni Pinerluttunik Isumaginnittut Pisortaqarfiata taassuma kingorna nalilissavaa, pisortaqarfik suliami aalajangiissanersoq.

*Imm. 4.* Kalaallit Nunaanni Pinerluttunik Isumaginnittut Pinerluttunik Isumaginnittut Pisortaqarfiat

§ 8 malillugu nuussinissanik aalajangernernik.

**Kapitali 4**

*Immikkoortortamit ammasumiit tigummigallagassanngorlugu immikkoortortamut nuussineq*

**§ 13.** Tigummigallagassanngorlugu pineqaatissinneqarsimasoq, § 8 malillugu Kalaallit Nunaanni Pinerluttunik Isumaginnittut ataani immikkoortortamut ammasumut nuunneqarsimasoq, Kalaallit

Nunaanni Pinerluttunik Isumaginnittut ataani tigummigallagassanngorlugu immikkoortortaqarfim- mut nuunneqarsinnaavoq, Kalaallit Nunaanni Pinerluttunik Isumaginnittut ataani tigummigallagas- sanngorlugu pineqaatissinneqarsimasoq naleqqussorineqanngippat immikkoortortaqarfimmut ammasumut nuunneqarnissaa, imaluunniit taamatut inissiinneq isumannaallisaaneq eqqarsaatiga- lugu naammattutut isigineqanngippat.

*Imm. 2.* Imm. 1-imi assingusumik atuutsinneqarpoq tigummigallagassatut eqqartuunneqarsimasunut,

1. august 2019-imi iperagaanissamut piareersarnermut atatillugu tarnimikkut nappaatilinnut pineqaatissinneqarsimasunut inissiisarfimmit Danmarkimi Pinerluuteqarsimasunik Isumaginnittoqarfimmiit Kalaallit Nunaanni parnaarussivimmut nuunneqarsimasunut, tak. pinerluttulerinermi inatsimmi § 241 a, imm. 1.

**§ 14.** Kalaallit Nunaanni Pinerluttunik Isumaginnittut pisortaat § 13 malillugu atorfeqarfiup inner- suussutaa malillugu nuussinissaq aalajangissavaa, tigummigallagassanngorlugu pineqaatissinneqar- simasup inissisimavianiit.

*Imm. 2.* Kalaallit Nunaanni Pinerluttunik Isumaginnittut Rigsadvokat-i § 13 malillugu nuussinis- samik aalajangikkamik ilisimatissavaa.

**§ 15.** Atorfeqarfik § 13 malillugu nuussinissamik innersuussummik suliaqartinnani, taava tigummi- gallagassanngorlugu pineqaatissinneqarsimasoq tamanna pillugu ilisimatinneqassaaq, apeqqut tamanna nalilersorneqartoq, paasissutissanik tunngaviusunik, innersuussinermut aamma oqaase- qaateqarnissaminut periarfissinneqassaaq,

*Imm. 2.* Killisiuineqarsimappat, taava tigummigallagassanngorlugu pineqaatinneqarsimasoq periar- fissinneqassaaq nassuiaatiminik imaqarniliaq akuerisinnaanerlugu, killisiuilluni imaqarniliami taku- neqarsinnaassaaq, akuersisimaneq pisimasoq. Killisiuineq atorfeqarfimmi sulisunit ingerlanneqas- saaq.

*Imm. 3.* Atorfeqarfik paasissutissat pillugit oqaaseqaasiussaaq, innersuussinermut tunngaviusunik aamma tigummigallagassanngorlugu pineqaatissineqarsimasoq innersuussummik ilisimatillugu.

**Kapitali 5**

*Tigummigallagassanngorlugu eqqartuunneqarnermik malittarisassat ataatsimoortut*

**§ 16.** §§ 2, 8 aamma 13 naapertorlugit tigummigallagassanngorlugu immikkoortortaqarfimmut imaluunniit immikkoortortaqarfimmut ammasumut nuunneqareernerup kingorna tigummigallagas- sanngortitaaneq naammassineqassaaq – kisianni pinerluttulerinermik inatsisip kapitali 43-uat malil- lugu eqqartuussissutigineqartup naammasinera inissiisarfimmut pisussanngorlugu aamma tamanna tunngavigalugu nalunaarutit, pinerluttulerinermi inatsimmi § 241-imi ilaatinneqanngitsut ilanngul- lugit aamma malittarisassat taakkunannga pisut.

Kapitali 6

*Atuutsineqarnera il. il.*

**§ 17.** Nalunaarut ulloq 1. juli 2022 atuutilissaaq.

*Imm. 2*. Nalunaarut nr. 747, 1. juli 2019-imeersoq Kalaallit Nunaanni inunnik pinerluttunik isumaginnittuniit tigummigallagassanngorlugit immikkoortortaqarfimmut imaluunniit immikkoortortaqarfimmut ammasumut nuussineq, pinerluttulerinermi inatsit malillugu pineqaatissinneqarsimasunut imaluunniit Danmarkimi il. il. tigummigallagassanngorlugit nuunneqartarnerat pillugu atorunnaarsinneqarpoq.

*Justitsministeriet, ulloq 7. juni 2022*

MATTIAS TESFAYE

/Marie Mølsted